Dosarele pentru burse sociale se depun la secretariat în perioada 

19.10.2026 – 30.10.2026


     Dosarul de bursă socială trebuie să conţină, după caz, urmatoarele acte:

– cerere pentru acordarea bursei sociale;

– declarație de venit permanent și impozabil completată și semnată olograf de către fiecare membru al familiei (fiecare membru major al familiei completează o declarație);

– acord olograf al studentului și membrilor familiei privind prelucrarea datelor cu caracter personal (fiecare membru major al familiei completează un acord);

– adeverinţe de salariu NET de la părinţi și frați/surori (aflați în întreținerea părinților) pentru perioada: septembrie 2025 – august 2026 (ultimele 12 luni anterioare depunerii cererii);

– adeverinţe de salariu NET pentru student pentru perioada: octombrie 2025 – septembrie 2026 (ultimele 12 luni anterioare depunerii cererii);

– cupoane de pensie / adeverință de la Casa de Pensii teritorială pentru perioada: octombrie 2025 – septembrie 2026 (ultimele 12 luni anterioare depunerii cererii);

– cupoane de şomaj / adeverinta de la AJOFM pentru perioada: octombrie 2025 – septembrie 2026 (ultimele 12 luni anterioare depunerii cererii);

– adeverinţă de la primărie, pentru veniturile din agricultură, pentru perioada: octombrie 2025 – septembrie 2026 (ultimele 12 luni anterioare depunerii cererii);

– adeverinţe de salariu NET ale soţiei sau soţului pentru perioada: octombrie 2025 – septembrie 2026 (ultimele 12 luni anterioare depunerii cererii);

– adeverinţă de la administraţia financiară din care să reiasă dacă membrii familiei realizează sau nu alte venituri  (inclusiv pentru student) pentru perioada: octombrie 2025 – septembrie 2026 (ultimele 12 luni anterioare depunerii cererii);

– pentru părinţii care nu au un loc de muncă, este necesară o adeverinţă de la Inspectoratul Teritorial de Muncă sau declaraţie notarială pe propria răspundere din care să reiasă că nu au avut un loc de muncă și nu au realizat venituri în perioada octombrie 2025 – septembrie 2026 (ultimele 12 luni anterioare depunerii cererii);

– adeverinţe de elev sau student la învăţământul de stat, cursuri cu frecvenţă, pentru fraţii(surorile) aflaţi în întreţinerea părinţilor   sau copie după certificatul de naştere pentru fraţii (surorile) care nu au împlinit vârsta de şcolarizare;

– copie după certificatul de deces, în cazul în care unul sau ambii părinţi sunt decedaţi;

– copie după hotărârea de divorţ, în cazul veniturilor din pensii alimentare; dovada plății pensiei alimentare;

– certificat de la un medic de specialitate, altul decât medicul de familie, pentru una din bolile cuprinse în regulament în care să se prezinte evoluția și tabloul clinic al problemei medicale de care suferă studentul și care se încadrează în prevederile art. 26 alin. (8) lit. b) metodologia de acordare a burselor.

Conform art.15, Ordinul 3392/2017, pentru veniturile derizorii (zero sau foarte mici) se solicită raportul de anchetă socială realizat cu respectarea prevederilor legale, din care să reiasă situația exactă a familiei studentului. Ancheta socială este obligatorie și în cazul în care părinții studentului lucrează sau domiciliază în străinătate.

Bursa socială se acordă studenţilor bugetați care au venitul NET lunar pe membru de familie de maxim 2699 lei, în funcţie de venit, în limita fondurilor disponibile. Nu se acceptă dosare incomplete.
